ศาลส่งตัว แฮกเกอร์หมีขาว ให้สหรัฐฯ
ที่อัยการร้องขอ ผู้ร้ายข้ามแดน หลบกบดานไทย,ศาลอาญาอนุญาตให้ส่งตัว ดิมิทรี ยูเครนสกี แฮกเกอร์แสบชาวรัสเซีย ที่อาละวาดเจาะเข้าระบบการเงินของเหยื่อ ปล่อยมัลแวร์โอนเงินไหลเข้าบัญชีเครือข่ายตัวเอง พบเหยื่อมีทั้งในสหรัฐฯ ยุโรป ญี่ปุ่น และออสเตรเลีย ความเสียหายกว่า 1,000 ล้านบาท จนมุมเพราะตรวจสอบเส้นทางการเงินพบโอนมาเข้าบัญชีที่พัทยา,ศาลอนุมัติตามคำร้องของอัยการสำนักงานต่างประเทศ ส่งแฮกเกอร์ชาวรัสเซียเป็นผู้ร้ายข้ามแดน เปิดเผยขึ้นที่ห้องพิจารณา 809 ศาลอาญา เมื่อเวลา 10.00 น. วันที่ 20 ก.พ. ศาลอ่านคำพิพากษาคดีส่งผู้ร้ายข้ามแดน ที่พนักงานอัยการสำนักงานต่างประเทศเป็นโจทก์ฟ้องนายดิมิทรี ยูเครนสกี (MR.Dmitry Ukrainsky) อายุ 47 ปี สัญชาติรัสเซีย เป็นจำเลย ส่งเป็นผู้ร้ายข้ามแดนไปยังประเทศสหรัฐอเมริกา,กรณีจำเลยกับพวกสร้างและส่งมัลแวร์ไปยังระบบของผู้เสียหาย เจาะระบบโอนเงินผู้เสียหายประเทศต่างๆทั้งในประเทศสหรัฐอเมริกา ออสเตรเลีย ญี่ปุ่น อังกฤษ อิตาลี และเยอรมนี ทำให้ระบบการเงินของผู้เสียหายโอนเงินอย่างไม่ถูกต้องจากบัญชีของผู้เสียหาย ไปยังบัญชีของพวกจำเลยที่โอนเข้าบัญชีในประเทศไทย ยอดเงินสูญเสียกว่า 1,000 ล้านบาท ทางการสหรัฐฯสืบสวนตั้งแต่ปี 2557 พบข้อมูลการโอนเงินเข้ามาในประเทศไทยหลายครั้ง,ต่อมาพบจำเลยหนีมากบดานที่พัทยา จ.ชลบุรี เปิดบริษัทท่องเที่ยวและให้เช่าเรือยอชต์ จึงประสานสำนักงานตำรวจแห่งชาติติดตามจับกุมจำเลย ข้อหาร่วมกันฉ้อโกงและร่วมกันฟอกเงิน เทียบเท่ากฎหมายไทยตามประมวลกฎหมายอาญามาตรา 341 และ พ.ร.บ.ป้องกันและปราบปรามการฟอกเงิน 2542 มาตรา 3, 5, 60 กำหนดโทษจำคุกไว้ไม่ต่ำกว่า 1 ปี ไม่เป็นความผิดทางการเมือง คดียังไม่ขาดอายุความ และเป็นกรณีเร่งด่วน ขอให้ส่งตัวจำเลยเป็นผู้ร้ายข้ามแดนกลับไปดำเนินคดีที่ประเทศสหรัฐอเมริกาตาม พ.ร.บ.ส่งผู้ร้ายข้ามแดน 2472 วันนี้ศาลเบิกตัวนายดิมิทรีจากเรือนจำพิเศษกรุงเทพมาฟังคำพิพากษา,ศาลพิเคราะห์แล้ว ประเด็นมีเหตุสมควรส่งผู้ร้ายข้ามแดนหรือไม่ อัยการโจทก์มีพยานเป็นเจ้าหน้าที่ผู้จับกุมจำเลยตามหมายจับ และข้าราชการสถานทูตเบิกความกรณีที่กระทรวงการต่างประเทศของไทยได้รับหนังสือคำร้องจากสถานทูตสหรัฐอเมริกาประจำประเทศไทย ให้ส่งตัวจำเลยเป็นผู้ร้ายข้ามแดน พิจารณาแล้วเข้าหลักเกณฑ์สามารถส่งตัวจำเลยตาม พ.ร.บ.ส่งผู้ร้ายข้ามแดนได้ อัยการโจทก์จึงยื่นฟ้องตามคำร้องของสหรัฐอเมริกา คดีมีข้อหาสมคบกันฉ้อโกง กำหนดโทษจำคุกไว้ไม่ต่ำกว่า 1 ปี ไม่เป็นความผิดทางการเมือง และไม่ขาดอายุความ,ส่วนที่จำเลยเบิกความว่า ตนเองไม่ได้กระทำผิด ศาลพิจารณาข้อกล่าวหาร่วมกับกรณีที่ศาลแขวงสหรัฐอเมริกาออกหมายจับจำเลยร่วมกับ น.ส.โอลกา โคโมวา (Olga Komova) สัญชาติอุซเบกิสถาน เมื่อทั้งสองถูกจับกุม น.ส.โอลกายินยอมถูกส่งตัวเป็นผู้ร้ายข้ามแดน ศาลสหรัฐอเมริกาพิพากษาลงโทษแล้ว ตามข้อหาเดียวกันจริง ข้อเท็จจริงจึงฟังได้ว่าประเทศไทยและสหรัฐอเมริกามีสัญญาส่งผู้ร้ายข้ามแดนระหว่างกัน คดีมีโทษร่วมกันตามกฎหมายไทยข้อหาฉ้อโกงและฟอกเงิน มีโทษจำคุกมากกว่า 1 ปี ไม่เป็นความผิดทางการเมือง พิพากษาให้ส่งตัวจำเลยเป็นผู้ร้ายข้ามแดน
ศาลอาญาอนุญาตให้ส่งตัว ดิมิทรี ยูเครนสกี แฮกเกอร์แสบชาวรัสเซีย ที่อาละวาดเจาะเข้าระบบการเงินของเหยื่อ ปล่อยมัลแวร์โอนเงินไหลเข้าบัญชีเครือข่ายตัวเอง 
ดิมิทรี ยูเครนสกี,ศาลอาญา,แฮกเกอร์ชาวรัสเซีย,ผู้ร้ายข้ามแดน,ข่าวหน้า1